VEKTERANEN for året 2025
Pensjonistforeningens hjemmeside
Sjekk inn på www.gjensidigepensjonist.no  med jevne mellomrom, så blir dere vant til å bruke siden og kan holde dere oppdatert!
Der kan dere finne all viktig informasjon fra foreningen, oppdatert og lett tilgjengelig - kontaktinformasjon til hovedstyret og til lokalforeningene, samt nyheter og planer for det kommende året. Vi vet på basis av tilbakemeldinger at mange setter pris på å ha informasjon lett tilgjengelig elektronisk. 
Styret ønsker å videreutvikle og forbedre siden og vi ønsker innspill fra medlemmene i den anledning. Dere finner lenke på hjemmesiden som dere kan bruke for innspill eller andre tilbakemeldinger. Selvsagt kan dere også sende e-post til en av styrets medlemmer. 
Vekteranen legges ut på hjemmesiden og blir som vanlig distribuert pr e-post til deg som har det, hvis ikke blir den distribuert pr post. Distribusjon skjer fra hovedstyret og lokallagene. Vi ber om at informasjon om ny eller endret e-postadresse sendes til Tone Høgvard tone.hogvard@gjensidige.no  Elektronisk distribusjon gjør det lettere å få ut informasjon raskt og dere kan raskt og enkelt melde dere på arrangementer.  Om du ikke har tilgang til data, så håper vi du har en god venn eller noen i familien som kan hjelpe deg. 
Antall medlemmer pr 1.12.2024
Gjensidiges Pensjonistforening har nå 1070 medlemmer og etterlatte etter medlemmer. Styret er opptatt av å få kontakt med alle som pensjonerer seg, slik at de kan bli medlemmer og delta i våre hyggelige aktiviteter. I 2024 har vi hittil fått 37 nye medlemmer. Alle nye pensjonister blir tilskrevet og ønsket velkommen som medlemmer. Alle som ikke ble medlemmer umiddelbart etter at de fikk tilbud om medlemskap, kan også i ettertid ta kontakt og bli medlem. Det er aldri for sent. 
Kort tilbakeblikk på 2024
Styret har gjennom en lengre periode vært oppmerksom på at våre pensjoner har hatt en svak eller ingen regulering, spesielt fra 2016 og fremover. Vi har nå tatt tak i dette ved å kontakte konsernsjef i Gjensidige ASA, samt styreleder i Gjensidige Pensjonskasse.
I 2024 fikk vi tilført 50 mill kroner for å styrke premiefondet. Det er tidligere lagt ut informasjon om denne saken på våre nettsider.
2024 
· 13. mars ble årsmøtet for 2024 ble avholdt i hht vedtektene i Skolestua i SG 21. Referat fra årsmøte er sendt medlemmene og det finnes også på vår hjemmeside.
· 29. mai var det byvandring med Lars-Fred Børja og Henning Hval på Rodeløkka.
· 16. – 20. september gjennomførte vi utenlandsturen til Stresa i Italia. Eget reisebrev om turen ligger på hjemmesiden.
· Vi var på musikal på Folketeateret – Jesus Christ Superstar den 26. september.
· 20. november møttes vi igjen til julebord i Kantinen i SG21, etter å ha vært på Ekebergrestauranten de to foregående årene. 
· 20. desember er det julekonsert i Oslo Konserthus
Styret er opptatt av å holde kontakt med lokalforeningene. Som vanlig inviterte vi lokallagene til et møte med hovedstyret, forut for årsmøtet, den 15. mars. 
Vi kommer til å legge ut arrangementer for 2025 på våre hjemmesider, så snart det blir mulig å melde seg på, slik vi har gjort det i 2024. Vi oppfordrer derfor alle medlemmer til å holde seg oppdatert via hjemmesiden.  
Vi setter stor pris på initiativ og forslag til spennende arrangementer og turer fra alle medlemmene våre. Vi vet turer arrangert av lokallagene har vært populære. Alle arrangementer og turer må ikke nødvendigvis arrangeres fra hovedstyret. Norge er et spennende, vakkert og variert land, så veldig mye interessant skjer i byer og bygder rundt i landet. 
Styret forsøker hele tiden å finne arrangementer som kan passe for alle medlemmer. Vi har dette i tankene hele tiden når vi skal sette sammen aktiviteter fremover. Innspill til turer og arrangementer mottas med takk, ingen forslag er for små og enkle, eller for ambisiøse. Vi ser fram til å høre fra dere.
Det er nå mulig for medlemmer av pensjonistforeningen å leie feriesteder. Følge følgende link  

Ny bruker: https://app.cabinweb.no/no/register/employee/gjensidige
 
Om du er registrert fra før, prøv her: https://app.cabinweb.no/no/login/company/gjensidige

PENSJONISTFORENINGENS PROGRAM FOR 2025
Følgende arrangementer legger vi opp til i 2025
· Årsmøte i mars 
· Guidet tur/Byvandring i Oslo området i mai 
· Ramme Gård i Hvitsten i juni
· Utenlandstur i løpet av september 2025
· Billetter til teater, musikaler eller konserter – høst 
· Julekonsert i desember 
· Julearrangement/middag november/desember 
· Det kan komme ytterligere aktiviteter
Vi må ta forbehold om hva vi kan få til, når og hvordan, derfor kan vi ikke gi dere mer presis informasjon på noen av arrangementene. Følg med på hjemmesiden. 
Som alltid gjelder følgende:
· Alle vil få invitasjon til arrangement/turer. Informasjon og påmelding vil komme i god tid før arrangementet finner sted. Hold hverandre informert, spesielt hvis dere kjenner noen som ikke har tilgang til data 
· For de fleste arrangementer/turer i 2025 vil det være et begrenset antall plasser
· «Først til mølla» gjelder som alltid. De som ikke kommer med, blir kontaktet
· Som oftest vil det bli krevet et minimum antall deltakere for gjennomføring
· Smittevernhensyn vil alltid være i fokus, så pass på at dere har de nødvendige vaksiner osv., spesielt hvis dere skal være med på turer utenlands. 
KONTAKTPERSONER I GJENSIDIGES PENSJONISTFORENING 
HOVEDSTYRET 
Leder 	             Nils-Ola Halvorsen	 Tlf. 90893837 	e-post: nilsolahalvorsen@gmail.com  
Kasserer 	           Tor Ingar Nordby               Tlf. 90627368   e-post: toringarn@gmail.com  
Sekretær           May Brit Sårheim              Tlf. 90661960     e-post: may-brith.sarheim@outlook.com  
Styremedlem   Tordis Lund Andersen   Tlf. 95445066    e-post: tordislund50@gmail.com
Styremedlem    Kjell Guttorm Berger      Tlf. 99621875    e-post: kjellguttorm@yahoo.no 	
Varamedlem     Brit Gyllenhammar         Tlf. 48384112    e-post: britgyllenhammar@gmail.com 

Fra selskapet     Tone Høgvard                   Tlf. 45038288    e-post: tone.hogvard@gjensidige.no  

Valgkomite: Grete Løge, Tore Vågsmyr, Ida Anker
  
LOKALLAG:
					
Vest                            Leder Sigtor Tveit	 	Tlf 91647387   e-post: sigtortveit@gmail.com
Innlandet                 Leder Elisabeth H. Knutsen Tlf 92040108   e-post: hustad52@hotmail.com
Midt- Norge 	      Leder Audun Johnsen 	Tlf  91337626  e-post: audunjaj@gmail.com
Nord 	                     Leder Sollaug Ingebrigtsen  	Tlf 99231310   e-post: so-in@online.no 
Møre og Romsdal Leder  Roar Tynes 	       	Tlf 94880142   e-post: rotyn@online.no
Telemark	       Leder Elin Foss            	Tlf 97124223   e-post: elinfoss59@online.no
(Sør – IKKE AKTIV)                 
(Sør-Rogaland  - IKKE AKTIV)                             
NOEN TIPS OM HVOR MAN HENVENDER SEG FOR Å FÅ SVAR PÅ SPØRSMÅL: 
Pensjonsspørsmål for dem som får pensjon fra Gjensidige Pensjonskasse: Tone Høgvard, Tlf. 45038288
Pensjonsspørsmål for dem som får pensjon fra DNB: Kjetil Haukeland, Tlf. 93407322. 
Leie av selskapets hytter: 
Ny bruker: https://app.cabinweb.no/no/register/employee/gjensidige 
Om du er registrert fra før, prøv her: https://app.cabinweb.no/no/login/company/gjensidige

Firmaer som gir rabatt til ansatte og pensjonister: Viser til hjemmesiden. 
Rabatt for ansatte/pensjonister på egne forsikringer i selskapet: Tlf. 915 03100. 


STYRET ØNSKER DEG OG DIN FAMILIE
EN RIKTIG GOD JUL OG ET GODT NYTTÅR  

